als_Latn dik_Latn sag_Latn
Formimi i qeverisë së re/ Haradinaj nis bisedimet me partitë dhe deputetë
Nga më herët0
Zyrtari i AAK-së, Muharrem Nitaj, ka deklaruar për Gazetën Express se Ramush Haradinaj, tashmë ka nisur bisedimet me partitë dhe deputetë për të formuar Qeverinë.
Zëdhënësi i Haradinajt thotë se lideri i tyre po bisedon me deputetët duke theksuar se ata janë të lirë për të vendosur vetë rreth mandatit të tyre. Ai i ka hedhur poshtë deklarimet për kontrabandim të deputetëve.
KQZ-ja ende nuk e ka certifikuar rezultatin e zgjedhjeve, madje ende nuk dihet dita se kur do të shpallet rezultati. Nitaj bën të ditur se ata nuk janë duke biseduar vetëm për të pasur numra minimalë për ta formuar Qeverinë, por thotë se janë duke punuar që ta kenë një qeveri me një numër përmbajtjesor për funksionimin e Qeverisë.
“Ne jemi në bisedime për ta krijuar një mbështetje ose një numër përmbajtjesor për funksionimin e Qeverisë, nuk bisedohet këtu për krijimin e numrave minimalisht që janë 60+ por ne jemi në përpjekje për ta siguruar një mbështetje përmbajtjesore e cila nënkupton një numër të madh të deputetëve për krijimin e Qeverisë”, ka thënë ndër tjerash Nitaj. Ndërkaq, zëdhënësi i AAK-së i pyetur se kur pritet të bëhen publike bashkëpunimet me deputet të partive tjera, ai tha se vetëm pasi të bëhen certifikimet e rezultateve, dihet kush është bërë deputet dhe kush jo. “Është shumë herët që të bëhet publike pas ne besojmë që me datën diku 4 do të certifikohen rezultatet e zgjedhjeve, do të dihen saktë se kush janë deputetët e zgjedhur të Kuvendit të Kosovës dhe tek pastaj nis faza tjetër që nënkupton faza e finalizimit të marrëveshjeve qoftë me parti politike qoftë me deputet për krijimin e Qeverisë”, ka thënë ai.
/Gazeta Express
als_Latn als_Latn als_Latn als_Latn als_Latn als_Latn als_Latn